Tisztelt Irodavezető Asszony!

A 2022. szeptember 13. napján kelt levélre válaszolva, a Szombathely, Kisfaludy S. u. 1. szám alatti ingatlan helyiségeivel kapcsolatos kért információkra az alábbi tájékoztatást adjuk.

Az ingatlan – ingatlan-nyilvántartás szerinti – alapterülete1.205 m2, melyből 773 m2 a beépített bruttó alapterület, a beépített térfogat pedig 10.380 m2. Az épület 4 szintes (pince, földszint, I+ II. emelet), melyhez padlástér is tartozik.

A Kisfaludy S. u. 1. szám alatti épület 2000. év óta társas irodaházként működik.

Az épület – a 2000. május 30. napján kelt társasházi alapító okirat szerint – összesen 11 albetétből áll, melyek alapvető adatait az alábbi táblázatban tüntettük fel:

|  |  |  |  |  |
| --- | --- | --- | --- | --- |
| **albetét helyrajzi száma** | **megnevezése** | **alapterülete** | **a hozzá tartozó tulajdoni hányad nagysága** | **albetét tulajdonosa** |
| 6748/A/1 | pincei raktárak | 402 m2 | 2353/10.000 | Szombathely Megyei Jogú Város Önkormányzata |
| 6748/A/2 | edzőterem | 153 m2 | 896/10.000 | Szombathely Megyei Jogú Város Önkormányzata |
| 6748/A/3 | klubterem | 97 m2 | 568/10.000 | Szombathely Megyei Jogú Város Önkormányzata |
| 6748/A/4 | irodák és szociális helyiségek | 242 m2 | 1417/10.000 | Szombathely Megyei Jogú Város Önkormányzata |
| 6748/A/5 | irodák és szociális helyiségek | 129 m2 | 755/10.000 | Magyar Állam |
| 6748/A/6 | iroda | 30 m2 | 176/10.000 | Szombathely Megyei Jogú Város Önkormányzata |
| 6748/A/7 | színházterem és raktár | 225 m2 | 1317/10.000 | Szombathely Megyei Jogú Város Önkormányzata |
| 6748/A/8 | irodák | 51 m2 | 299/10.000 | Szombathely Megyei Jogú Város Önkormányzata |
| 6748/A/9 | gondnoki lakás | 76 m2 | 445/10.000 | Szombathely Megyei Jogú Város Önkormányzata |
| 6748/A/10 | irodák | 96 m2 | 562/10.000 |  |
| 6748/A/11 | irodák és szociális helyiségek | 207 m2 | 1212/10.000 | Szombathely Megyei Jogú Város Önkormányzata |

**I/3.**

Az irodaházban található egyetlen lakásbérleményt szolgálati jogviszony keretében használta a korábbi gondnok egészen a haláláig. A bérlemény a lakás visszavételétől üresen áll. Az adott albetétre 2021. évre gázdíj összege 15.145,-ft volt.

**AL.1.**

Az Maraton Shotokan Karate Egyesület. bérleti használatához az irodaház 6748/A/1 hrsz-ú albetétben nyilvántartott 402 m2  össz alapterületű helyiségcsoport 121 m2 alapterületére terjed ki.

**AL.2.**

* + - Az ISIS Big Band Egyesület a 2017. május . napján megkötött ingyenes használati megállapodás alapján 2027. április 1. napjáig jogosult az irodaház 6748/A/2 hrsz-ú albetétben nyilvántartott 153 m2 alapterületű helyiségcsoport használatára. A korábban pinceszínháznak szánt, egykor ún. „orosz teázóként” működő helyiségcsoportot az egyesület saját költségén alakította ki, melynek keretében a helyiség hangszigetelése is megtörtént. A helyiségcsoportot a társadalmi szervezet kizárólag művészeti tevékenysége folytatásához szükséges próbák megtartásához használhatja.

**AL.3.**

**-**6748/A/1 hrsz-ú albetéthez tartozik: NYUGDÍJAS KLUB ÉS NÉGYTÁRSA határozatlan ideig látja el feladatait ingyenes használatként 78 m2-es, illetve 50 m2 iroda megnevezésű helyiségekben.

**Fszt.2.**

* + - A Kisfaludy S. u. 1. sz. alatti irodaház fszt. 2. szám alatti – a 6748/A/4 hrsz-ú albetét részét képező – 28 m2 alapterületű irodahelyiséget a Vas Megye és Szombathely Megyei Jogú Város Nyugdíjas Szövetsége használja. Bérleti jogviszony a társadalmi szervezetet 2026. november 30. napjáig illeti meg.

**Fszt.3.**

Ugyancsak a 6748/A/4 hrsz-ú albetéthez tartozik az az összesen 20 m2 alapterületű iroda, mely jelenleg összeg.

**Fszt.4.**

* + - A 6748/A/4 hrsz-ú albetét részét képező 17 m2 alapterületű helyiség szintén üresen áll.

**Fszt.5.**

* + - A Szombathelyi Civil Kerekasztal – használja a 6748/A/4 hrsz-ú albetét részét képező, összesen három egybenyíló irodából álló 90 m2 alapterületű helyiségcsoportot.

**Fszt.6.**

- Az irodaház 28 m2 alapterületű irodáját 2018. január 3. napjától KO RECORDS BT.

használja, bérleti jogviszonya lejárt, jelenleg jogcím nélküli használó.

**I/1.**

* + - Az irodaház 30 m2 alapterületű irodája jelenleg üres

**I/4.**

* + - Az irodaház 51 m2 alapterületű irodája jelenleg üres

**II/2.**

* + - Az irodaház 20 m2 alapterületű irodáját DR. BOHÓC MOSOLYSZOLGÁLAT ALAPÍTVÁNY használja, bérleti szerződése 2026.december 31. napjáig szól.

**II/3.**

* + - Az irodaház 25 m2 alapterületű irodája jelenleg üres

**II/4.**

* + - Az irodaház 19 m2 alapterületű irodája jelenleg üres

**II/1. és II/5.**

* + - A 6748/A/11 hrsz-ú albetéthez tartozó – fizikailag nem összekapcsolt – két iroda, egy 21 m2 és egy 20 m2 alapterületű helyiség

**II/6.**

* + - Szintén a 6748/A/11 hrsz-ú albetétbe tagozódik a **Szombathelyi Szlovén Önkormányzat** által használt 58 m2 alapterületű, három egybenyíló irodából álló helyiségcsoport. E helyiségcsoportban 1999. január 1. napja óta látja el tevékenységét a kisebbségi önkormányzat ingyenes használati jogviszony keretében.

**Fszt.1. és I/2.**

A 6748/A/3 hrsz-ú, 97 m2 alapterületű teremben a **CAPELLA SAVARIA EGYESÜLET** ingyenes használati jogviszony kezdetétől- 2020. április 23. napjától határozatlan ideig látja el tevékenységét.

Az. I.2. számú albetétet az **ART-Jazz 2000. Bt**. használja a 2022. január 7. napján megkötött bérleti szerződés alapján 2026. november 30. napjáig. A gazdasági társaság a Szegedi Táncművészeti Iskola AMI kihelyezett tagozataként mindkét eseti jelleggel bérbeadott helyiséget használja tanítási időszak négy munkanapján.

**Mellékelten csatoljuk a táblázatot, mely a jelenlegi használók/jogviszonyuk mellett az energiafelhasználásra vonatkozó adatokat – 2021. évre vonatkozóan - is tartalmazza.**

Tájékoztatjuk továbbá, hogy vannak olyan használók, akik közvetlenül a szolgáltatóval kötik meg a szerződést, így ezen szervezetek, használók fogyasztásáról nem rendelkezünk adatokkal, mert az általuk elhasznált áram, illetve gáz mennyiséget, mint szerződő felek a szolgáltató által kiszámlázott módon és összegben fizetik meg.

Amint az látható, több olyan eset van, ahol egy helyrajzi számhoz egy fogyasztási hely tartozik, melykehez azonban több albetét tartozik. Az albetétekre történő felosztás és a költségek kiszámolása a rendelkezésünkre álló 2021. évi számlák tevődött össze (társaságunk pénzügyi csoportja küldte meg osztályunk részére, melyet esetleges további felhasználás miatt mellékletben szintén megküldünk.

táblázathoz segítségül:

. Gyűjtő 1 oszlopban találhatóak a címek, vastagon szedett összegek bruttó összegek, a mínuszos összegek piros színnel kerültek feltüntetésre, és a megjegyzésben láthatóak az érintett időszakok.

Kérjük tájékoztatásunk szíves elfogadást.

Szombathely, 2022. szeptember 13.

Tisztelettel,

Németh Réka

vezető bérleménykezelő